**PROIECT DIDACTIC**

DISCIPLINA: Consiliere şi orientare

SUBIECTUL: Bullying-ul (Ce declanşează conflictele la anumite vârste)

CLASA: a VIII -a Școala Gimnazială Groșeni

DURATĂ: 50 minute

PROFESOR: Rada Adriana

**OBIECTIV EDUCATIV**: la sfârsitul activitătii, elevii vor fi capabili să distingă prevenţia şi combaterea violenţei în mediul şcolar, respectiv a comportamentelor de intimidare (bullying).

**COMPETENŢE**

La sfârşitul activităţii, elevii vor fi capabili:

C1: să aibă sensibilitate și să înțeleagă impactul emoțional al cuvintelor.

C2: să identifice comportamentul de bullying

C3: : să înțeleagă rolul pe care-l poate avea într-o situaţie de bullying

C4: să crească nivelul de autoconștientizare și să exploreze părerile și nevoile elevilor privind siguranța și bunăstarea la școală, și percepția și înțelegerea indivizilor cu privire la bullying și violență.

C5: să dezvolte competențe de cooperare și relaționare interpersonală

C6: să aibă atitudini și deprinderi de comportament prosocial atât la școală, cât și în afara școlii

**STRATEGII DIDACTICE**:

1. **METODE**: conversaţia euristică, expunerea, modelarea, explicaţia, problematizarea,

 feed-back-ul, algoritmizarea, generalizarea, brainstorming

2. Forme de organizare: frontal și pe grupe

3. Evaluare: discuţii, aprecierea lucrărilor realizate, chestionare

4. Materiale necesare: bilețele care se lipesc, coli albe de hârtie, markere, cartonașe (verde, galben, portocaliu și roșu), setul de cartonașe „barometrul violenței”, cartonașe pentru fete și băieți tipărite în culori diferite și decupate.

**MOMENT ORGANIZATORIC**: aranjarea clasei și asigurarea climatului socio-afectiv necesar desfășurării lecției: 2 min.

 O scurtă discuție despre comentarii nepoliticoase, porecle jignitoare .

Tipuri de bază de comportament tip bullying:

* + **fizic**: lovire, împingere, pocnire, ciupire, constrângerea celuilalt elev prin contact fizic
	+ **verbal:** amenințări, tachinare, insulte, bătaie de joc, șantaj, poreclire, împrăștierea de zvonuri și minciuni
	+ **emoțional/psihologic**: excluderea intenționată a cuiva dintr-un grup sau activitate, manipulare, ridiculizare
	+ **cyberbullying:** comentarii negative online, mesaje de denigrare, trimiterea de mesaje abuzive

**Activitatea 1: Cuvinte care rănesc** :15 min.

• Cerem fiecărui elev să scrie comentariile abuzive și nepoliticoase sau poreclele ofensatoare pe care le-au auzit despre alți elevi.(fără a indica nume).

Tachinare/glume ușoare, Glumă umilitoare, Insultă dureroasă, Insultă foarte dureroasă

• Îi lăsăm pe toți să se uite. Vor observa că sunt cuvinte care se repetă, de obicei plasate în poziții diferite pe scară de diferiți elevi.

1. De ce credeți că unii dintre voi au decis că un anumit cuvânt este mai puțin/nu este ofensator, în timp ce alții îl consideră dureros sau umilitor?

2. Contează modul în care cuvântul a fost utilizat sau de către cine?

3. De ce folosesc oamenii astfel de cuvinte?

4. A provoca durere altora folosind astfel de cuvinte este o formă de bullying sau nu? De ce?

5. Există cuvinte care sunt folosite doar pentru fete și alte cuvinte doar pentru băieți?

6. În care grup sau temă se află cele mai ofensatoare cuvinte?

**ANUNȚAREA TEMEI** : pornind de la cele prezentate de elevi vom anunța tema orei și anume : **Bullyingul**

Cerință:

Identificați și definiți comportamentul de bullying (roluri, tipuri, consecințe, mituri)

Bullying-ul este un comportament intenționat, de intimidare, care apare în mod repetat și are la bază o percepție a unui dezechilibru de forțe. De multe ori, victima este percepută drept vulnerabilă și/sau având dificultăți în a face față acestui comportament. Pe de altă parte, prin intimidare bully-ul se simte în control.

**ACTIVITATEA 2** : Semaforul : 12 min.

• Elevii vor lucra individual. Le arătăm cartonașele colorate și le explicăm întrebările corespunzătoare fiecărei culori. Scriem întrebările pe tablă.

Verde: *Ce ar trebui ceilalți (elevi sau profesori) să facă să mă simt bine și în siguranță în clasă/școală, în relațiile cu colegii mei de clasă?*

Galben: *Ce mă face să mă simt supărat în relațiile cu ceilalți din clasă/școală?*

Portocaliu: *Ce mi se pare foarte rău, ofensator și dureros în relațiile cu ceilalți din clasă/școală?*

Roșu: *Care mi se pare cel mai rău lucru în relațiile cu ceilalți, un „respinge” pentru mine?*

• Fiecare elev ia unul sau mai multe cartonașe din fiecare culoare, scriind câte un răspuns pe un cartonaș - tot ce contează pentru ei e să se simtă în siguranță la școală. Nimeni nu este obligat să-și scrie numele pe cartonaș. Elevii primesc aproximativ 10 minute pentru această sarcină.

• Când toată lumea este gata, colectăm cartonașele și le împărțim pe culori. Citim cu voce tare și punem cartonașele grupate pe culori.

• Dacă un răspuns apare de mai multe ori pe aceeași culoare (ex. roșu), îl punem doar o dată. Dacă apare pe cartonașe de culori diferite (ex. unii elevi galben, alții roșu), atunci punem toate cartonașele. Discutăm diferitele percepții cu privire la siguranță și bullying.

Moment de reflecție

Concentrăm discuția pe bullying și nevoile privind siguranța

• Ce situații din școală/clasă vă imaginați atunci când vă gândiți la aceste afirmații?

• De ce aveți nevoie pentru a vă simți în siguranță? De ce aveți nevoie pentru a vă proteja

granițele?

• Cum vreți să fiți tratați de ceilalți? Și cum îi tratați pe ceilalți?

• Ce înseamnă bullying-ul pentru tine? Înseamnă bullying-ul același lucru pentru noi toți?

 La final, fiecare grup va raporta rezultatele.

**ACTIVITATEA 3.** Barometrul violenței : 20 min.

• Prezentăm cartonașele și exercițiul, împărțim clasa în două grupuri, pe sexe (fete și băieți).

• Oferim fiecărui grup respectivul set de cartonașe, cu o afirmație scrisă cu privire la atitudine sau comportament.

• Invităm fiecare grup să:

• Pună fiecare cartonaș într-un rând, undeva de-a lungul șirului între „cel mai dureros” și „cel mai puțin dureros”.

• Asigurați o înțelegere clară a sensului cuvântului dureros – atunci când spunem că un comportament este dureros, înseamnă că acel comportament doare, este ofensator sau deranjant.

• Dacă grupul consideră un anumit comportament ca nedureros sau „deloc dureros” acesta ar trebui pus deoparte, la cartonașul „deloc dureros”. În cazul în care, conform grupului, un anumit comportament nu apare, acesta ar trebui pus la „nu se întâmplă niciodată”, în afara șirului.

• Le arătăm elevilor cum ar trebui să pună cartonașele pe băncile pe care le-am pregătit.

• Informăm elevii că există și cartonașe necompletate, pe care ei pot scrie afirmații suplimentare și/sau comportamente pe care ei le consideră dureroase/ofensatoare/deranjante.

• Acordăm fiecărui grup 10 minute pentru a aranja barometrul violenței. Le spunem grupurilor că dacă nu sunt de acord cu locul unui anumit cartonaș, ar trebui să discute împreună și să ajungă la o decizie comună cu privire la poziția finală a cartonașului. Subliniați faptul că nu există răspunsuri corecte sau greșite, ci că părerea și perspectiva fiecărui grup este ceea ce contează în acest exercițiu.

• După 5 minute observăm grupurile pentru a vedea cum progresează și îi informăm cu privire la timpul rămas. Când grupurile sunt gata, invităm grupul fetelor să se uite la șirul băieților și vice versa.

• Adunăm grupurile la un loc și începem prezentarea barometrelor violenţei. Câte un reprezentant al fiecărui grup va citi șirul alcătuit de grupul său.

• Urmărim discuțiile: Ce ați discutat în timp ce alcătuiați șirul? Au fost momente când nu ați fost de acord? Dacă da, care au fost acestea?

**EVALUARE:** 3 min.

 Se cere elevilor să răspundă la următoarele întrebări:

• Este ceva în această activitate care te-a surprins? Ce?

• Ce ați învățat din această activitate ce puteți aplica în clasa voastră și în relațiile cu colegii?

 Când îl vom privi pe celălalt aşa cum vrem să fim priviţi noi înşine, când îl vom trata aşa cum vrem să fim trataţi, bullying–ul va rămâne un concept în manualele de istoria educaţiei.

 Echipaţi cu înţelegere, empatie, acceptare, compasiune, toleranţă, răbdare, perseverenţă, bucurie, avem şanse.

**Bibliografie**

Botiș, A., Tarău, A.(2004).Disciplinarea pozitivă sau Cum să disciplinezi fără să rănești. Editura ASCR, Cluj-Napoca.

Băban, Adriana (2001). Consiliere Educațională.Ghid metodologic pentru orele de dirigenție și consiliere. Psinet, Cluj-Napoca.

Benga, O.,Băban, A.,Opre, A.(2015). Strategii de prevenție a problemelor de comportament. Editura ASCR, Cluj-Napoca.

Pânișoară, I.,O. (2006). Comunicarea Eficientă. Polirom, Iași.

Cozolino, L. (2014). Predarea bazată pe atașament. Editura Trei, București

 [www.edu.ro](http://www.edu.ro)

[www.salvațicopiii.ro](http://www.salvațicopiii.ro)

[www.părințiicerschimbare.ro](http://www.părințiicerschimbare.ro)

<https://adevarul.ro/news/eveniment/exclusiv-caz-bullying-instanta-familie-bucuresti-scoala-181-judecata-copilul-fost-batut-crunt-timpul-orelor-video-1_5e1eebce5163ec427122d7df/index.html>